Document ID: 31996D0729

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1996 σχετικά με κατάλογο προγραμμάτων που αποσκοπούν στη βελτίωση του καθεστώτος κτηνιατρικού ελέγχου στα εξωτερικά σύνορα και τα οποία μπορεί να τύχουν χρηματοδοτικής συμμετοχής της Κοινότητας το 1997 (96/729/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΟΚ (2), και ιδίως το άρθρο 38,
Εκτιμώντας:
ότι η ενίσχυση των κτηνιατρικών ελέγχων στα εξωτερικά σύνορα συγκαταλέγεται, λόγω της εσωτερικής αγοράς, στις προτεραιότητες της κοινοτικής δράσης 7
ότι οι σουηδικές αρχές υπέβαλαν στην Επιτροπή εθνικό πρόγραμμα που αποσκοπεί στη βελτίωση του καθεστώτος ελέγχου στα εξωτερικά σύνορα για τα ζώα και τα ζωικά προϊόντα 7 ότι το πρόγραμμα αυτό περιλαμβάνει, μεταξύ άλλων, την κατασκευή και ανακαίνιση των αναγκαίων υποδομών και την αγορά εξοπλισμών που χρησιμοποιούνται για σκοπούς σχετικούς με τον έλεγχο 7
ότι η Σουηδία παρέσχε στην Επιτροπή όλα τα στοιχεία που καθιστούν δυνατή την αξιολόγηση του ενδιαφέροντος που παρουσιάζει για την Κοινότητα η χρηματοδοτική συμμετοχή στο πρόγραμμα για το 1997 7
ότι το πρόγραμμα που εμφαίνεται στον κατάλογο που προβλέπεται από την παρούσα απόφαση θα πρέπει να αποτελέσει το αντικείμενο μεταγενέστερης μεμονωμένης έγκρισης 7 ότι, με την ευκαιρία αυτή, καθορίζονται επακριβώς οι λεπτομερείς δαπάνες για κάθε συνοριακό σταθμό επιθεώρησης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το πρόγραμμα που περιλαμβάνεται στον πίνακα που εμφαίνεται στο παράρτημα μπορεί να τύχει χρηματοδοτικής συμμετοχής της Κοινότητας το 1997.
2. Για το πρόγραμμα που αναφέρεται στην παράγραφο 1, το ποσοστό και το ποσό που προτείνονται για την κοινοτική συνδρομή καθορίζονται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Νοεμβρίου 1996.

Labels: 11
19
3
6
18